অবশেষে ভারতীয় গুপ্তচর কূলভূষণ ইস্যুতে প্রবল ধাক্কা খেল পাকিস্তান, তাও আবার আন্তর্জাতিক মঞ্চে। আন্তর্জাতিক ন্যায় বিচার আদালত এবার কূলভূষণের মৃতুদণ্ডের উপর স্থগিতাদেশ দিল। এর অর্থ ইচ্ছা থাকলেও ‘ভারতীয় গুপ্তচর’কে ফাঁসিতে লটকাতে পারছে না পাকিস্তান।
আরও পড়ুন:—
ভারতের প্রাক্তন নৌসেনা অফিসারকে ফাঁসির আদেশ পাকিস্তানের। আঁধারে দিল্লি
‘গুপ্তচর’ কুলভূষণকে ফেরাতে ভরসা এখন বজরংবলি! শেষ রক্ষা হবে কী, দেখুন ভিডিও
এর আগে ইরান ধৃত কূলভূষণকে গুপ্তচর প্রমাণ করে মৃত্যুদণ্ড দেওয়া হয়েছিল পাকিস্তানের সামরিক আদালতের তরফ থেকে। বালোচিস্তানে তাঁর বিরুদ্ধে পাক বিরোধী কার্যকলাপে জড়িত থাকার অভিযোগ তোলা হয়েছিল। তারপর একাধিকবার ভারতের তরফে কূলভূষণকে দেখতে চাওয়ার অনুরোধ করা হয়েছিল। যদিও পাকিস্তান ভারতের কোনও অনুরোধই গ্রাহ্য করেনি। এমনকি কূলভূষণের বিরুদ্ধে চার্জশিটও ভারতের হাতে তুলে দেওয়া হয়নি।
ভারতের তরফ থেকে বারবার কূলভূষণের শারীরিক অবস্থার শংসাপত্র চাওয়া হয় পাকিস্তানকে। সেই অনুরোধেও কর্ণপাত করেনি পাক সরকার। মৃত্যুদণ্ড দেওয়ার পর তিনি জীবিত আছেন কীনা, সেই সম্পর্কেও ধোঁয়াশা জারি রয়েছে।